text: Politiet leder efter 17-årig pige: Er forsvundet ved Kolding
  20 juli 2016 kl. 15.03
  Sydøstjyllands Politi leder efter 17-årige Maja Lass.
  En 17-årig pige ved navn Maja Lass er forsvundet fra sit hjem i Kolding. 
  Det oplyser Sydøstjyllands Politi i en pressemeddelelse.
  - Familien er bekymret for hende, siger vagtchef Jørgen Lindhardt til TV 2.
  Maja Lass er sidst set omkring midnat tirsdag nat i nærheden af Dyrhavevej i Kolding, hvor hun bor. Hun har sidst givet lyd fra sig på Facebook onsdag morgen klokken 06.
  - Vi har prøvet at lokalisere hende ved hjælp af masteoplysningerne på telefonen, men den er slukket, så det har ikke bragt held med sig, siger Jørgen Lindhardt.
  Maja Lass har langt mørkt hår, men politiet har ikke yderligere oplysninger om, hvad hun havde på, da hun forsvandt.
  Politiet vil meget gerne i kontakt med folk, der måske har set Maja Lass, og Sydøstjyllands Politi kan kontaktes på 114.
  